ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 ٹیکہ کاری پر تازہ جانکاری
ریاستوں/مرکز کے زیر انتظام علاقوں کو 56.81 کروڑسے زیادہ ویکسین کی خوراکیں فراہم کی گئی ہیں
ریاستوں/ مرکزکے زیر انتظام علاقوں اور پرائیویٹ اسپتالوں کے پاس 2.25 کروڑسے زیادہ بچی ہوئی اور غیراستعمال شدہ خوراکیں دستیاب ہیں، جن کو استعمال میں لانا باقی ہے
نئی دہلی17؍اگست : مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں توسیع کرنے کے لئے پُر عزم ہے۔عالمگیر کووڈ -19 ٹیکہ کاری کے نئے مرحلے کی شروعات 21 جون 2021 سے ہوئی تھی۔ ٹیکہ کاری مہم میں بہتر منصوبہ بندی اور منظم ویکسین کی سپلائی چین کو بہتر بناکر اور ریاستوں / مرکز کے زیر انتظام علاقوں کو ویکسین کی زیادہ سے زیادہ دستیابی کے ذریعہ تیزی لائی گئی ہے۔
ملک گیر ٹیکہ کاری مہم کے حصے کے طور پر بھارت سرکار مفت کووڈ ٹیکے فراہم کرکے ریاستوںاور مرکز کے زیر انتظام علاقوں کی حمایت کررہی ہے۔ عالم گیر کووڈ-19 ٹیکہ کاری مہم کے نئے مرحلے میں مرکزی حکومت ملک میں تیار ہورہی ویکسین کی 75فیصد خریداری کرکے ریاستوںاور مرکز کے زیر انتظام علاقوں کوفراہم کرےگی۔
|
|
ویکسین کی خوراکیں
|
|
اگست 2021 تک کی تعداد )17)
|
|
فراہم کئے گئے ٹیکے
|
|
568132750
|
|
تیاری کے مرحلے میں
|
|
10932960
|
|
کھپت
|
|
551151992
|
|
بچی ہوئی دستیاب خوراکیں
|
|
22552523
ریاستوں /مرکز کے زیر انتظام علاقوں کو اب تک تمام وسائل کا استعمال کرتے ہوئے 56.81 کروڑ سے زیادہ  ویکسین کی خوراکیں فراہم کی گئی ہیں اور مزید 10932960 خوراکیں تیاری کے مرحلے میں ہیں۔
ان میں سے کُل 551151992 خوراکیں استعمال کی گئی ہیں، جن میں ضائع ہونے والی مقدار بھی شامل ہے۔
ریاستوں/ مرکز کے زیر انتظام علاقوں اور پرائیویٹ اسپتالو ں کے پاس 2.25 کروڑسے زیادہ  بچی ہوئی اور غیر استعمال شدہ کووڈ ٹیکوں کی خوراکیں اب بھی دستیاب ہیں، جن کو استعمال میں لانا ہے۔
امور داخلہ کی وزارت
مرکزی وزیر داخلہ جناب امت شاہ نے 75ویں یوم آزادی پر اہل وطن کو نیک خواہشات پیش کیں
اس بڑے دن پر میں ملک کی حفاظت کرنے والے اپنے تمام بہادر سپاہیوں اور جنگ آزادی کے عظیم جنگجوؤں کے سامنے جھکتا ہوں، جنہوں نے آزادی کی جنگ میں اپنا سب کچھ چھوڑ دیا۔ آپ کی قربانی اور لگن ہمیں قوم کی خدمت کے لئے متاثر کرتی رہے گی
ایک طرف وزیراعظم جناب نریندر مودی جی کی قیادت میں ملک کی ترقی کی نئی بلندیوں کو چھو رہا ہے اور دوسری طرف معاشرے کا غریب اور محروم طبقہ مرکزی دھارے کا حصہ بننے پر فخر محسوس کررہا ہے
آئیے ، مودی جی کے آتما نربھر بھارت کے خواب کو پورا کرنے میں شراکت دار بنیں جب کہ ملک آزادی کا امرت مہوتسو منارہا ہے
وزیراعظم جناب نریندر مودی جی نے ہندستان کو عالمی رہنما بنانے کے لئے ہماری بے پناہ صلاحیتوں کو پیش کیا ہے، نئے ہندستان کی طاقت، تاریخی اصلاحات اور حل کے ساتھ آگے بڑھیں
نئی دہلی،15اگست 2021/مرکزی وزیر داخلہ جناب امت شاہ نے 75ویں یوم آزادی پر ہم وطنوں کو نیک خواہشات پیش کی ہیں، ٹوئٹس کی ایک سیریز میں جناب امت شاہ نے کہا ہے کہ’ اس بڑے دن پر ، میں ملک کی حفاظت کرنے والے اپنے تمام بہادر سپاہیوں اور جنگ آزادی کے عظیم جنگجوؤں کے سامنے جھکتا ہوں جنہوں نے آزادی کی جنگ میں اپنا سب کچھ چھوڑ دیا ۔ آپ کی قربانی اور لگن ہمیں قوم کی خدمت کے لئے متاثر کرتی رہے گی۔
مرکزی وزیر داخلہ نے کہا کہ ’’ایک طرف وزیراعظم جناب نریندر مودی جی کی قیادت میں ملک ترقی کی نئی بلندیوں کو چھو رہا ہے اور دوسری طرف معاشرے کا غریب اور محروم طبقہ مرکزی دھارے کا حصہ بننے پر فخر محسوس کررہا ہے۔ آیئے، جب ملک آزادی کا امرت مہوتسو منا رہا ہے تو مودی جی کے آتما نربھر بھارت کے خواب کو پورا کرنے میں شراکت دار بنیں۔‘‘
جناب امت شاہ نے مشہور لال قلعے کی فصیل سے وزیرعظم کے خطاب کا ذکر کرتے ہوئے کہا کہ وزیراعظم جناب نریندر مودی جی نے ہندستان کی طاقت اور تاریخی سدھاروں اور نئے عزائم کے ساتھ بڑھتے ہوئے پوری دنیا میں ہندستان کو عالمی رہنما بنانے کی ہماری بے پناہ صلاحیتوں کو پیش کیا ہے۔
ان کا خطاب آتم نربھر بھارت کے اٹوٹ عزم کی علامت ہے۔
ش ح۔ ش ت۔ج
Uno-7888
(Visitor Counter : 147
ماحولیات، جنگلات اور موسمیاتی تبدیلی کی وزارت
پریویش پورٹل ماحولیاتی کلیئرنس کے عمل کو خودکار بناتا ہے، جس سے کلیئرنس دینے میں لگنے والے مجموعی وقت میں کمی آتی ہے
ماحولیاتی کلیئرنس  کی منظوری کے لیے موصول ہونے والی تجاویز کی، ماحولیات پر پڑنے والے اثرات کے جائزہ  کی نوٹیفکیشن، 2006 کی ترمیم کے مطابق تیزی سے جانچ کی جاتی ہے۔ طریقہ کار کے مطابق، تجاویز کا سب سے پہلے مرکزی سطح پر ایکسپرٹ ایپریزل کمیٹی  یا ریاستی/مرکز کے زیر انتظام علاقوں کی سطح پر ریاستی ایکسپرٹ ایپریزل کمیٹی  کے ذریعہ تجزیہ کیا جاتا ہے۔ اگر سفارش کی جاتی ہے تو، ای سی کی گرانٹ کے لیے بالترتیب ان تجاویز پر وزارت یا ریاستی سطح کے ماحولیات کے اثرات کا تعین کرنے والی اتھارٹی  کے ذریعے غور کیا جائے گا۔
مہاراشٹر کے معاملے میں، ریاستی حکومت کی درخواست پر تین ایس ای اے سی تشکیل دیے گئے ہیں تاکہ ای سی کے التواء سے بچا جا سکے۔ ان تین ایس ای اے سی میں سے ایک ریاست میں عمارت اور تعمیرات سے متعلق منصوبوں کے لیے خصوصی طور پر وقف ہے۔
ای سی کے عمل کو تیز کرنے کے لئے، وزارت نے ایک سنگل ونڈو آن لائن پریویش پورٹل شروع کیا ہے جو درخواست جمع کرانے، ایجنڈا کی تیاری، اور منظوری دینے کے منٹوں کی تیاری سے شروع ہونے والے ای سی کے پورے عمل کو خودکار بناتا ہے۔ ماحولیاتی خدشات کی سختی پر سمجھوتہ کیے بغیر ای سی کے شفاف اور آسان عمل کو یقینی بنانے کے لیے پالیسیوں اور ضوابط میں ترمیم کے لیے مزید مختلف اقدامات کیے گئے ہیں۔ حکومت کی طرف سے ای سی کے طریقہ کار کو ہموار کرنے کے لیے کی گئی مختلف کوششوں کی وجہ سے، ای سی کی گرانٹ میں لگنے والے مجموعی وقت میں مسلسل کمی آ رہی ہے۔
یہ معلومات ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے لوک سبھا میں ایک سوال کے تحریری جواب میں دی۔
امور صارفین، خوراک اور عوامی تقسیم کی وزارت
خریف مارکیٹنگ سیزن 2021-22 دھان کی خریدکے ذریعہ تقریباً 11.57لاکھ کسانوں کو فائدہ ہوا
کسانوں کوبطور ان کی فصل کی ایم ایس پی ویلیو41,066.80کروڑ روپے مل چکے ہیں
چودہ ریاستوں اور مرکز کے زیرانتظام علاقوں میں دھان کی خرید آسانی سے جاری ہے
نئی دہلی ،9 نومبر،2021
صارفین کے امور ،خوراک اور عوامی تقسیم کی وزارت کے تحت خوراک اور عوامی تقسیم کے محکمے نے خریف مارکیٹنگ سیزن  2021-22 میں 08-11-2021تک چنڈی گڑھ، گجرات، ہریانہ، ہماچل پردیش، جموں و کشمیر ،پنجاب ،اترپردیش ،اتراکھنڈ،تلنگانہ ،راجستھان ،کیرالہ ،تمل ناڈو اور بہار کی خریداری کرنے والی ریاستوں/مرکز کے زیر انتظام علاقوں میں 209پوائنٹ 52 ایل ایم ٹی سے زیادہ دھان کی خرید کی ہے۔
جس کے نتیجہ میں 11.57لاکھ کسانوں کو 41,066.80کروڑ روپے کی ایم ایس پی ویلیو کا فائدہ ہوا۔
دھان کی خرید خریف مارکیٹنگ سیزن2021-22میں کسانوں سے ایم ایس پی پرآسانی سے جاری ہے،جیساکہ گزشتہ سالوں میں کیا گیا تھا۔
<><><><><>
ش ح-ا م-ج
U.No. : 12669
(Visitor Counter : 167
نوجوانوں کے امور اور کھیل کود کی وزارت
کھیلوں کی وزارت کا تمام نئے اور معیاری کھیل سے متعلق مقامات کو نامور کھلاڑیوں کے نام پر رکھنے کا فیصلہ
ملک میں نامور کھلاڑیوں کی عزت افزائی اور ان کے احترام کی کوشش کے سلسلے میں کھیلوں کی وزارت نے اسپورٹس اتھارٹی آف انڈیا ایس اے آئی کی تمام آئندہ اور معیاری کھیل سے متعلق مقامات کو ان نامور ایتھلیٹس کے نام پر رکھنے کا فیصلہ کیا ہے، جنہوں نے بھارت میں کھیلوں میں زبردست تعاون دیا ہے۔
پہلے مرحلے میں لکھنؤ میں نیشنل سینٹر آف ایکسیلینس  میں نئی تعمیر شدہ ایئر کنڈیشن کشتی ہال اور لیئرنرس سوئمنگ پول، این سی او ای بھوپال میں سو بستر والا ہاسٹل، این سی او ای سونی پت میں کثیر مقصدی ہال اور لڑکیوں کے ہاسٹل مقامی اسٹار کھلاڑیوں کے نام پر رکھے جائیں گے۔
اس فیصلے کے بارے میں اظہار خیال کرتے ہوئے کھیلوں کے مرکزی وزیر کرن رجیجو نے بتایا کہ ملک میں کھیلوں کے کلچر کے فروغ کے لئے یہ ضروری ہے کہ ہمارے کھلاڑی وہ عزت واحترام حاصل کریں جن کے وہ مستحق ہیں۔انہوں نے کہا کہ حکومت پہلے ہی موجودہ اور سابق ایتھلیٹس کو تمام طرح کی مدد فراہم کررہی ہے تاکہ اس بات کو یقینی بنایا جاسکے کہ انہیں باوقار اور آرام دہ زندگی حاصل ہے۔ کھیلوں سے متعلق مقامات ان کے نام پر کرنے کے علاوہ کھیلوں کے تئیں ان کی خدمات کو تسلیم کرتے ہوئے حکومت کی کوشش ہے کہ کھلاڑیوں کے تئیں ان کے عزم کو مضبوط کیا جائے۔
.....................
ش ح، ح ا، ع ر
17-01-2021
U-486
(Visitor Counter : 122
زراعت اور کاشتکاروں کی فلاح و بہبود کی وزارت
مٹی کی کوالٹی
نئی دہلی،21دسمبر، 2021/حکومت مٹی کی زرخیزی کا اندازہ لگانے کے لیے 16-2015 سے مٹی کے زرخیزی کے کارڈ ایس ایچ سی اسکیم پر عمل درآمد کر رہی ہے۔ مٹی کی زرخیزی کا کارڈ مٹی کے اجزا کی صورتحال بتاتا ہے اور مٹی کی زرخیزی کو برقرار رکھنے کے لیے متوازن اور مربوط استعمال کے بارے میں جانکاری دیتا ہے۔ جس سے پیداوار میں اضافہ ہوتا ہے۔ مٹی کی زرخیزی سے متعلق جتنے کارڈز ملک میں کسانوں کو جاری کیے گئے ہیں اُن کی تعداد مندرجہ ذیل ہے :
|
|
دورہ / سال
|
|
کسانوں کو جاری کیے گئے ایس ایچ سی کی تعداد
|
|
دورہ - I
|
|
10.74 کروڑ
|
|
دورہ -II
|
|
11.97 کروڑ
|
|
ماڈل گاؤں پروگرام 
|
|
19.64 لاکھ
کسانوں کی تربیت اور تعلیم کے لیے وقتاً فوقتاً میلے کا اہتمام کرتی رہتی ہے ۔ تاکہ مٹی کی کوالٹی میں بہتری لائی جائے۔ 2015 سے تقریباً چھ اعشاریہ 04 لاکھ ڈیمونسٹریشن ، 93781 تربیتیں اور 7425 کسان میلے مٹی کی زرخیزی کے کارڈ کی اسکیم کے تحت منعقد کیے جا چکے ہیں۔
راجستھان کی سرکار نے 16-2015 سے ٹانک ضلعے میں 2.52 لاکھ اور سوائی مادھو پور 1.45 لاکھ ٹیسٹ کر چکی ہے ۔
یہ جانکاری لوک سبھا میں آج زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میں فراہم کی۔
۔۔
ش ح ۔ اس۔ ت ح ۔
U –14618
(Visitor Counter : 71
وزارتِ تعلیم
ایک بھارت سریشٹھ بھارت کے جذبے کو پھیلانے اور بنیادی فرائض کے بارے میں نوجوانوں کو آگاہ کرنے کی غرض سے پنجاب کی سینٹرل یونیورسٹی کے ای بی ایس بی کلب نے ‘‘بنیادی فرائض کی یاد دہانی’’ کے بارے میں ایک چھوٹا ویڈیو جاری کیا ہے
اٹھائیس مختلف ریاستوں کے 28 طلبا نے اس کام میں شرکت کی اور اپنی اپنی ریاستوں کی علاقائی زبانوں میں بنیادی فرائض کا ترجمہ کیا
نئی دہلی،31 مئی، 2020، بنیادی فرائض کے بارے میں نوجوانوں کو آگاہ کرنے کے لیے پنجاب، بھٹنڈہ کی سینٹرل یونیورسٹی  نے ایک چھوٹا ویڈیو جاری کیا ہے جس کا موضوع ہے ‘‘بنیادی فرائض کی یاد دہانی’’۔ سی یو بی پی کے ای بی ایس بی کلب نے انسانی وسائل کی ترقی کی وزارت اور یو جی سی کی ہدایات کے مطابق وائس چانسلر، پروفیسر آر کے کوہلی کی نگرانی میں ایک بھارت سریشٹھ بھارت کے تحت یہ ویڈیو تیار کیا ہے۔اس ویڈیو کا مقصد ہر ایک کو ذمہ دار شہری کے طور پر ہمارے فرائض کی پابندی کے لیے حوصلہ افزائی کرنا اور ہر شخص کو کووڈ-19 کے پھیلاؤ کی روک تھام کے لیے حکومت کی طرف سےجاری کردہ احتیاطی رہنما خطوط کی پابندی پر آمادہ کرنا اور تمام لوگوں سے یہ اپیل کرنا ہے کہ وہ ‘‘سنکلپ سے سدھی کی اور’’ تحریک کا حصہ بنیں۔ اس ویڈیو میں سی یو پی بی کے ای بی ایس بی کلب کے 28 طلبا نے جو پورے ملک کی 28 ریاستوں کی نمائندگی کر رہے تھے، رضاکارانہ طور پر شرکت کی اور اپنی اپنی ریاستوں کی علاقائی زبانوں میں بنیادی فرائض کا ترجمہ کیا۔
https://twitter.com/EBSB_MHRD/status/1265896852232134656
ویڈیو کا پہلا اور آخری منظر
اٹھائیس ریاستوں کی نمائندگی کرنے والے سی یو پی بی کے ای بی ا یس بی کلب کے 28 طلبا نے رضاکارانہ طور پر بنیادی فرائض کا اپنی علاقائی زبانوں میں ترجمہ کیا۔
خوراک کی ڈبہ بندی کی صنعتوں کی وزارت
جناب نریندر سنگھ تومر نے پی ایم-ایف ایم ای اسکیم کے صلاحیت سازی کے جزو کا افتتاح کیا
پی ایم-ایف ایم ای دراصل خود کفیل بھارت کے وزیر اعظم کے عزم سے مطابق رکھتی ہے: نریندر سنگھ تومر
مرکزی ایف پی آئی وزیر نے جی آئی ایس کے او ڈی او پی کے بھارت کا ڈیجیٹل خاکہ جاری کیا
نئی دہلی،18 نومبر ، خوراک کو ڈبہ بند کرنے کی صنعتوں کے مرکزی وزیر جناب نریندر سنگھ تومر نے ایف پی آئی کے وزیر مملکت جناب رامیشور تیلی کی موجودگی میں پردھان منتری فارمولائیزیشن آف مائیکرو فوڈ پروسیسنگ انٹرپرائزز اسکیم  کے صلاحیت سازی کے جزو کا افتتاح کیا اور جی آئی ایس ون ڈسٹرکٹ ون پروڈکٹ  کے بھارت کا ڈیجیٹل خاکہ جاری کیا۔
اس موقع پر اظہار خیال کرتے ہوئے جناب تومر نے کہا کہ ’’ہمارے عزت مآب وزیر اعظم جناب نریندر مودی جی کا عزم بھارت کو خود کفیل بنانا ہے۔اس کے لیے آگے جو کام کرنا ہے وہ مقامی طور پر سامان تیار کرنا، مقامی منڈیاں اور مقامی سپلائی چین کا انتظام کرنا ہے۔ پی ایم- ایف ایم ای اسکیم کے تحت صلاحیت سازی ایک اہم جزو ہے۔ اس اسکیم میں خوراک کو ڈبہ بند کرنے والے کارخانے داروں، مختلف گروپوں ، مثلاً سیلف ہیلپ گروپوں / ایف پی اوز / امداد باہمی اداروں، کارکنوں اور اسکیم سے وابستہ دیگر ساجھے داروں کو تربیت فراہم کرنے کے لیے کہا گیا ہے‘‘۔
ا نھوں نے اسکیم پر کامیاب عملدرآمد کی نگرانی کرنے اور اس کی منصوبہ بندی سے وابستہ وزارت کے تمام اہلکاروں کو مبارکباد دی اور اس دن کو چھوٹے کارخانے داروں کی حوصلہ افزائی کے لیے ایک نئی کوشش سے تعبیر کیا۔
جناب تیلی نے اپنی اہم تقریر میں کہا کہ ’’ ماسٹر تربیت کاروں کی تربیت کا مقصد چھوٹے کارخانوں کے تقریباً آٹھ لاکھ فیضیافتگان کو فائدہ پہنچانا ہے جن میں کسانوں کی مصنوعات سے متعلق تنظیموں، سیلف ہیلپ گروپوں، امداد باہمی اداروں، قبائلی طبقوں اور دیگر کے ممبران شامل ہیں۔ ڈیجیٹل او ڈی او پی خاکہ تمام ساجھے داروں کو او ڈی او پی کے بارےمیں تفصیلی معلومات فراہم کرتا ہے‘‘۔
پی ایم- ایف ایم ای اسکیم کے صلاحیت سازی کے جزو کے تحت ماسٹر تربیت کاروں کو آن لائن طریقے، کلاس روم لکچر اور ڈیمونسٹریشن کے ذریعے نیز آن لائن مواد کے ذریعے تربیت فراہم کی جائے گی۔ این آئی ایف ٹی ای ایم اور آئی آئی ایف پی ٹی منتخب کارخانے داروں/ گروپوں کلسٹروں کو ریاستی سطح کے تکنیکی اداروں کی ساجھے داری میں تربیت اور تحقیقی مدد فراہم کرنے میں اہم رول ادا کر رہے ہیں۔ماسٹر تربیت کار ضلع سطح کے تربیت کاروں کو تربیت فراہم کریں گے جو فیضیافتگان کو تربیت دیں گے۔ موجودہ تربیت پھلوں اور سبزیوں کو ڈبہ بند کرنے اور ای ڈی پی پر مبنی ہے۔ اس مقصد کے لیے قومی سطح کے مختلف سرکردہ اداروں کے موضوع سے متعلق ماہرین متعدد اجلاس منعقد کر رہے ہیں۔ صلاحیت سازی کے تحت تربیتی پروگرام کے لیے جائزے اور سرٹیفکیٹ دینے کا کام ایف آئی سی ایس آئی انجام دے گی۔ صلاحیت سازی کے جزو کی شروعات کل کی گئی تھی۔
پی ایم- ایف ایم ای اسکیم کے تحت ریاستوں نے موجودہ کلسٹروں اور خام مال کی فراہمی کو ذہن میں رکھتے ہوئے اضلاع کی خوراک کی مصنوعات کی نشان دہی کی ہے۔ جی آئی ایس کے او ڈی او پی کے بھارت کے ڈیجیٹل خاکے میں تمام ریاستوں کی او ڈی او پی مصنوعات کی تفصیلی دی گئی ہیں، جو ساجھے داروں کی آسانی کے لیے ہیں۔ ڈیجیٹل خاکے میں قبائلیوں، درج فہرست ذاتوں، درج فہرست قبیلوں اور آرزومند اضلاع کے بارے میں بھی بتایا گیا ہے۔اس سے ساجھے داروں کو اس ک قدر وقیمت کے چین کے فروغ کے لیے متعلقہ کوششیں کرنے میں آسانی ہوگی۔
وزیراعظم کا دفتر
وزیراعظم نے سی آر پی ایف جوانوں کو ان کے یوم تاسیس پر مبارکباد پیش کی
وزیراعظم جناب نریندر مودی نے سی آر پی ایف کے تمام بہادر جوانوں کو ان کے یوم تاسیس پر مبارکباد پیش کی ہے اور کہا ہے کہ ہمارے ملک کی سلامتی کے تئیں ان کا غیر متزلزل عزم واقعی قابل ستائش ہے۔
ایک ٹویٹ میں وزیر اعظم نے کہا؛
’’سی آر پی ایف کے تمام بہادر جوانوں کو ان کے یوم تاسیس پر مبارکباد! ہماری قوم سی آر پی ایف کی جرات، لگن اور بے لوث خدمت کو بہت سراہتی ہے۔ ہمارے ملک کی سلامتی کے لیے ان کی غیر متزلزل عزم بستگی قابل ستائش ہے۔‘‘
وزیراعظم کا دفتر
وزیر اعظم 30 ستمبر کو ’سنکلپ سپتاہ‘ کے نام سے توقعاتی بلاکوں کے لیے ہفتہ بھر کے منفرد پروگرام کا آغاز کریں گے
ملک بھر کے 329 اضلاع کے تمام 500 توقعاتی بلاکوں میں ’سنکلپ سپتاہ‘ منایا جائے گا
’سنکلپ سپتاہ‘ میں ہر دن، ایک مخصوص ترقیاتی تھیم کے لیےخاص ہے جس پر تمام توقعاتی بلاک کام کریں گے
وزیر اعظم نریندر مودی 30 ستمبر 2023 کو صبح 10 بجے کے قریبنئی دہلی کے بھارت منڈپممیں’سنکلپ سپتاہ‘ کے نام سے ملک میںتوقعاتی بلاکوں کے لیے ایک ہفتہ طویل پروگرام کا آغاز کریں گے۔
’سنکلپ سپتاہ‘ کا تعلق اسپیریشنل بلاکس پروگرام  کے مؤثر نفاذ سے ہے۔ ملک گیر پروگرام کا آغاز وزیر اعظم نے 7 جنوری 2023 کو کیا تھا۔ اس کا مقصد شہریوں کے معیار زندگی کو بہتر بنانے کے لیے بلاک کی سطح پر گورننس کو بہتر بنانا ہے۔ اسے ملک کے 329 اضلاع کے 500 توقعاتی بلاکوں میںنافذ کیا جا رہا ہے۔ اسپیریشنل بلاکس پروگرام کو نافذ کرنے اور ایک مؤثر بلاک ترقیاتی حکمت عملی تیار کرنے کے لیے، ملک بھر میں گاؤں اور بلاک کی سطح پر چنتن شیوروں کا انعقاد کیا گیا۔ ’سنکلپ سپتاہ‘ ان چنتن شیوروںکا اختتام ہے۔
’سنکل سپتاہ‘ تمام 500 اسپیریشنل بلاکس میں منایا جائے گا۔ 3 اکتوبر سے 9 اکتوبر 2023 تک ’سنکلپ سپتاہ‘ میں ہر دن ایک مخصوص ترقیاتی تھیم کے لیے وقف ہے، جس پر تمام توقعاتی بلاک کام کریں گے۔ پہلے چھ دنوں کی تھیم میں’سمپورنا سواستھیہ‘، ’سوپوشت پریوار‘، ’سوچھتا‘، ’کرشی‘، ’شکشا‘، اور ’سمردھی دیوس‘ شامل ہیں۔ ہفتے کے آخری دن یعنی 9 اکتوبر 2023 کو پورے ہفتے کے دوران کیے گئے کام کا جشن بطور ’سنکل سپتاہ – سماویش سماروہ‘منایا جائے گا ۔
افتتاحی پروگرام میں بھارت منڈپم میں ملک بھر سے تقریباً 3,000 پنچایتوں اور بلاک سطح کے عوامی نمائندوں اور کارکنوں کی شرکت دکھائی دے گی۔ اس کے علاوہ، بلاک اور پنچایت سطح کے عہدیدار، کسان، اور زندگی کے دیگر شعبوں سے تعلق رکھنے والے تقریباً دو لاکھ افراد اس پروگرام میںورچوئل طریقے پر شامل ہوں گے۔
وزیراعظم کا دفتر
وزیراعظم نے افغانستان کے بارے میں جی 20 کی غیر معمولی سمٹ میں شرکت کی
نئی دہلی،12اکتوبر، 2021 / وزیراعظم جناب نریندر مودی نے آج دن کے اوائل میں افغانستان کے بارے میں جی 20 کی غیرمعمولی سربراہ کانفرنس میں ورچوئل وسیلے سے شرکت کی۔ یہ میٹنگ اٹلی نے بلائی تھی جو فی الحال جی 20 کی صدارت کر رہا ہے اور اٹلی کے وزیراعظم جناب ماریو دراغی اس کے صدر ہیں۔ میٹنگ میں جن موضوعات پر غور و خوض کیا گیا ان کا تعلق افغانستان میں انسانی ہمدردی کی صورتحال ، دہشت گردی سے متعلق تشویش اور انسانی حقوق سے ہے۔
وزیراعظم نے اپنے کلمات میں افغانستان میں تازہ صورتحال کا جائزہ لینے کے لیے میٹنگ بلانے میں اٹلی کی جی 20 کی صدارت کی پہل کا خیرمقدم کیا۔ انہوں نے بھارت اور افغانستان کے درمیان صدیوں سے جاری عوام سے عوام کے رشتوں پر زور دیا۔ وزیر اعظم نے کہا کہ پچھلی دو دہائیوں سے بھارت نے افغانستان میں سماجی اور اقتصادی ترقی اور نوجوانوں اور خواتین کی صلاحیت سازی کو فروغ دینے میں تعاون کیا ہے۔ انہوں نے افغانستان میں بھارت کی طرف سے 500 سے زیادہ ترقیاتی پروجیکٹوں کا ذکر کیا۔
وزیر اعظم نے کہا کہ افغان عوام میں، بھارت کیلئے دوستی کا ایک گہرا احساس پایا جاتا ہے۔ انھوں نے کہا کہ ہر بھارتی، فاقہ کشی اور تغذیہ کی کمی سے دو چار افغان عوام کے درد کو محسوس کرتاہے۔ جناب مودی نے بین الاقوامی برادری کی طرف سے اس بات کو یقینی بنائے جانے کی ضرورت پر زور دیا کہ افغانستان کو انسانی ہمدردی پر مبنی امداد تک فوری اور بلارکاوٹ رسائی حاصل ہو۔
وزیر اعظم نے اِس بات کو بھی یقینی بنانے کی ضرورت کو اجاگر کیا کہ افغان خطہ، بنیاد پرستی اور دہشت گردی کا، علاقائی یا عالمی سطح پر ماخذ نہ بنے۔ انھوں نے اِس ضرورت پر بھی زور دیا کہ خطے میں بنیاد پرستی، دہشت گردی اور منشیات اور ہتھیاروں کی غیرقانونی تجارت کے نیٹ ورک کے خلاف ایک مشترکہ جدوجہد کو بڑھاوا دیا جائے۔
پچھلے 20 سال سے سماجی واقتصادی فائدوں کے تحفظ کی خاطر اور بنیاد پرستانہ نظریات کو پھیلنے سے روکنے کیلئے وزیر اعظم نے، افغانستان میں سب کی شمولیت والی انتظامیہ پر زور دیا جس میں خواتین اور اقلیتیں بھی شامل ہوں۔ جناب مودی نے افغانستان میں اقوام متحدہ کے اہم رول کی خاطر حمایت کیلئے کہا اور افغانستان سے متعلق، اقوام متحدہ کی سلامتی کونسل کی قرارداد نمبر دو ہزار 593 میں دیئے گئے پیغام کیلئے جی 20 کی تازہ حمایت کیلئے کہا۔ وزیراعظم نے بین الاقوامی برادری سے کہا کہ وہ ایک متحدہ بین الاقوامی کارروائی تشکیل دے جس کے بغیر افغانستان کی صورتحال میں مطلوبہ تبدیلی لانا مشکل ہوگا۔
--
ش ح ۔ اس۔ ت ح ۔
U –10005
(
وزارت دفاع
لیفٹننٹ جنرل سی پی موہنتی بری فوج کے نائب سربراہ کے عہدے سے سبکدوش ہوئے
لیفٹننٹ جنرل چنڈی پرساد موہنتی، پی و ی ایس ایم ، اے وی ایس ایم، ایس ایم، وی ایس ایم، بری فوج کے نائب سربراہ چار دہائیوں کی اپنی شاندار خدمات کے بعدسبکدوش ہوئے۔ دفتر میں انہیں اپنی مدت کار کے دوران اس وقت کے ضروری ہتھیاروں کے پلیٹ فارم اور آلات کی خرید کے لیے ہنگامی مالی اختیارات میں بھاری اضافہ کروانے اور فوج میں مخصوص اور تباہ کن ٹیکنالوجی کو شامل کرنے کے لئے یاد کیا جائے گا۔ بری فوج کے نائب سربراہ کے طور پر انہوں نے خرید سے متعلق بہت سے اہم فیصلے کو عملی جامہ پہنانے میں اہم کردار ادا کیا۔ انہوں نے ابھرتے ہوئے قومی سکیورٹی چیلنجوں سے نمٹنے کے لئے فوج کے اندر ٹرینی اور تعلیم کے جدید طریقوں پر بھی زور دیا۔
لیفٹیننٹ جنرل موہنتی نے انڈین ملٹری اکیڈمی  دہرادون اور نیشنل ڈیفنس اکیڈمی، کھڑگواسلا سے تعلیم و تربیت حاصل کی اور وہ 12 جون 1982 کو راجپوت ریجمنٹ میں شامل ہوئے تھے۔ 4 دہائیوں پر محیط اپنے کیریئر میں جنرل موہنتی نے متعدد جغرافیائی حالات اور جدو جہد والی جگہوں پر مختلف کمانڈ، اسٹاف اورانسٹرکشنل تقرریوں پر کام کیا ۔ انہوں نے جموں و کشمیر میں اور بعد میں شمال مشرق میں لائن آف کنٹرول پر ایک بٹالین کی کمان سنبھالی۔ انہیں دو بریگیڈوں کی کمان سنبھالنے کا انوکھا فخر حاصل ہے۔ پہلے حقیقی لائن آف کنٹرول پر بعد ڈیموکریٹک ریپبلک آف کانگو میں کثیر قومی اقوام متحدہ بریگیڈ کی کمان ۔ بعد میں انہوں نے دہشت گردی مخالف ماحول میں رانگیا میں واقع ڈویژن اور ڈوکلام واقعے کے فوراً بعد سکم میں واقع تِری شکتی کور کی کمان سنبھالی۔ فوج کے نائب سربراہ کے طور پر ذمہ داری سنبھالنے سے قبل، لیفٹیننٹ جنرل موہنتی نے بھارتی فوج کے پنے میں واقع جنوبی کمان کی قیادت کی۔
ویلنگٹن میں ڈفینس سروسیز اسٹاف کالج، سکندرآباد میں ہائیر ڈیفینس مینجمنٹ کورس اور نئی دہلی میں نیشنل ڈفینس کالج کے سابق طالب علم رہے لیفٹیننٹ جنرل موہنتی نے اپنے اسٹاف اور انسٹرکشنل عہدوں پر متعدد اہم کردار ادا کیے۔ ان میں این ڈی اے میں ایک انسٹرکشنل مدت کار، ایک بکتر بند بریگیڈ کے بریگیڈ میجر، سیشلس میں فوجی صلاح کار اور کرنل، ایم ایس شاخ میں فوجی سکریٹری ، ایسٹرن تھیٹر میں ایک کور کے بریگیڈیئر جنرل اسٹاف  اور آپریشنل لاجسٹکس اینڈ اسٹریٹجک موومنٹ کے ڈی جی کا عہدہ شامل ہے۔
نائب صدر جمہوریہ ہند کا سکریٹریٹ
نائب صدر جمہوریہ نے ماحولیات کے تحفظ کے لئے عوامی تحریک چلانے کی اپیل کی
ماحولیات سے متعلق تحریکوں میں نوجوانوں کو پیش پیش رہنا چاہئے
جناب نائیڈو نے معروف قدرتی وسائل کے تحفظ کے حامی آنجہانی جناب پَلاوینکنا کی شخصیت پر ایک کتاب کا اجرا کیا
نئی دہلی، 17/اکتوبر2021 ۔ نائب صدر جمہوریہ جناب ایم وینکیا نائیڈو نے آج ماحولیات کے تحفظ کے لئے عوامی تحریک چلائے جانے کی اپیل کی اور لوگوں سے درخواست کی کہ وہ ماحولیات کے تحفظ سے متعلق متعدد سرگرمیوں میں رضاکارانہ طور پر حصہ لیں۔
جناب نائیڈو نے خاص طور پر نوجوانوں سے اپیل کی کہ وہ صف اوّل میں رہ کر ماحولیات سے متعلق تحریکوں کی سرگرم قیادت کریں اور دوسروں کو پائیدار طور طریقوں کو اختیار کرنے کے لئے راغب کریں۔ انھوں نے کہا کہ نوجوانوں کو لوگوں کے درمیان یہ نکتہ اجاگر کرنا چاہئے کہ اگر ہم قدرت کا خیال رکھیں گے تو قدرت اس کے بدلے میں عالم انسانیت کا خیال رکھے گی۔
جناب نائیڈو ’نرسری راجیانکی رراجو‘ نام کی کتاب کے اجراء کے موقع پر اظہار خیال کررہے تھے۔ یہ کتاب آنجہانی جناب پَلا وینکنا کی زندگی کی کہانی پر مشتمل ہے۔ وہ یہ شخص ہیں جن کے سر پر آندھراپردیش کے گاؤں کاڈیم کو پلانٹ نرسیوں کے ایک مقبول مرکز میں تبدیل کردینے کا سہرا باندھا جاتا ہے۔
نائب صدر جمہوریہ نے ’’گرین بھارت‘‘ کے لئے جناب وینکنا کی انتھک کوششوں کے لئے ان کی ستائش کی۔ انھوں نے کہا کہ ملک بھر سے 3000 سے زیادہ پودوں کی انواع جمع کرنے والے جناب وینکنا کا یہ یقین تھا کہ اگر ہر گھر سرسبز و شاداب ہوجائے تو اس کے نتیجے میں پورا ملک سرسبز و شاداب ہوجائے گا۔ جناب نائیڈو نے کہا کہ جناب پَلا وینکنا کی زندگی کی کہانی آنے والی نسلوں کے لئے باعث تحریک ہے۔
تیزتر شہر کاری اور جنگلوں کی کٹائی کے اثرات کا ذکر کرتے ہوئے جناب نائیڈو نے کہا کہ حالیہ وقتوں میں انتہائی نوعیت کے موسمی حالات بہ کثرت پیش آرہے ہیں، جن میں دنیا کے مختلف حصوں میں سیلاب کے ریلے اور تودے کھسکنے کے واقعات شامل ہیں۔ انھوں نے کہا کہ یہ اس بات کے واضح اشارے ہیں کہ موسمیاتی تبدیلی ایک حقیقت ہے اور یہ معاملہ اب ایسا نہیں رہ گیا ہے جیسا پہلے ہوا کرتا تھا۔
اس طرح کے موسمی واقعات کو کم کرنے کے لئے جناب نائیڈو نے کہا کہ آگے بڑھتے ہوئے یہ لازمی ہے کہ ہم قدرت کے ساتھ خوش اسلوبی سے جئیں۔ ہم اپنی ترقیاتی ضرورتوں کو ماحولیاتی تحفظ کے ساتھ متوازن کریں اور ہر آدمی پائیدار زندگی کی اہمیت کو سمجھے، اسے یقینی بنائیں۔ جناب نائیڈو نے کہا کہ بامعنی ترقی تبھی ممکن ہے جب اس کے ماحولیات پر پڑنے والے اثرات کو پیش نظر رکھا جائے۔
اس موقع پر انھوں نے ’ہریتھاہرم‘ کے تحت شجرکاری کو ایک مہم کے طور پر لینے کے لئے تلنگانہ حکومت کی ستائش کی۔ انھوں نے مشورہ دیا کہ سبھی ریاستی حکومتوں کو، اسکولی سطح سے بچوں میں ماحولیات کے تحفظ اور شجرکاری کے تئیں بیداری پیدا کرنے کے لئے پہل کرنی چاہئے۔
تلنگانہ کے وزیر داخلہ جناب محمد محمود علی، سابق رکن پارلیمنٹ جناب اُنڈاولّی ارون کمار، معروف ماہر نفسیات ڈاکٹر بی وی پٹا بھیرام، ایمیسکو بکس کے سی ای او جناب وجے کمار، صحافی جناب کے رام چندر مورتی، رائیتھو نیستھام کے بانی جناب یڈلاپلی وینکٹیسور راؤ، کتاب کے مصنف جناب ولیشور، پلا وینکنا کے اہل خانہ اور دیگر اس موقع پر موجود تھے۔
کارپوریٹ امور کی وزارتت
سرمایہ کاروں کے تحفظ کے لئے گذشتہ تین برسوں میں 271 کمپنیوں کے خلاف کارروائی کی گئی : وزیر خزانہ
نئی دہلی،24 جون 2019 ؍ سرمایہ کاروں کی شکایات کے تدارک کے لئے 17-2016 میں 95 کمپنیوں ، 18-2017 میں 101 کمپنیوں اور 19-2018 میں 75 کمپنیوں کے خلاف کمپنی قانون کے متعدد التزامات کے تحت کارروائی شروع کی گئی ہے۔ یہ بات خزانہ اور کارپوریٹ امور کی مرکزی وزیر محترمہ نرملا سیتا رمن نے آج لوک سبھا میں سوال کے تحریری جواب میں بتائی۔
ضابطوں کا حوالہ دیتے ہوئے محترمہ سیتار من نے کہا کہ کمپنی قانون 2013 کی دفعہ 178 اور 178 کے تحت یہ بات کہی گئی ہے کہ ہر وہ کمپنی جس کے ایک ہزار حصص دار ، ڈبینچر ہولڈرس،ڈپوزٹ ہولڈرس اور کوئی دوسرے سیکورٹی ہولڈرس ہوں وہ کمپنی کے سیکیورٹی ہولڈرس کی شکایتوں پر غور کرنے اور انہیں حل کرنے کےلئے ایک اسٹیک ہولڈرس رلیشن شپ کمیٹی  قائم کرے گی۔
مزید برآں کمپنیوں کے اسٹاکس کے ایکسچینجوں میں تجارت کرنے والے چھوٹے سرمایہ کاروں کے مفادات کے تحفظ کے لئے سیکیورٹیز اینڈ ایکسچینج بورڈ آف انڈیا  نے گذشتہ تین برسوں میں سیبی قانون 1992 کی دفعہ 1-15  کے تحت 22 کمپنیوں اور سیبی قانون 1992 کی دفعہ 11بی کے تحت 211 کمپنیوں کے خلاف کارروائی کا آغاز کیا ہے۔
وزیر موصوفہ نے مزید بتایا کہ مالی سال 19-2018 کے دوران سیبی کو بقایہ جات کی عدم ادائیگی کے معاملے میں 2453 شکایات موصول ہوئیں۔ جن میں سے 2746 شکایتوں کا ازالہ کیا گیا ۔ جس میں سابقہ برسوں سے متعلق شکایات بھی شامل ہیں۔